**ՈՐՈՇՈՒՄ**

**Կատարողական վարույթը կասեցնելու մասին**

**22.04.2019թ. ք.Երևան**

Հարկադիր կատարումն ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող, արդարադատության մայոր Էդգար Ղազարյանս ուսումնասիրելով 19.04.2019թ. վերսկսված թիվ 04128329 և թիվ 04128335 կատարողական վարույթների նյութերը.

**ՊԱՐԶԵՑԻ**

Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից տրված թիվ ԵԱՔԴ/1372/02/14 կատարողական թերթի համաձայն պետք է՝ պատասխանողներ Հովսեփ Գրիշայի Ավագյանից և Լիլիա Շահենի Ավագյանից համապարտության կարգով հօգուտ <<Կոնվերս Բանկ>> ՓԲԸ-ի բռնագանձել 16․161,09 ԱՄՆ դոլարին համարժեք ՀՀ դրամ, 160․733,50 ՀՀ դրամ՝ որպես նախապես վճարված պետական տուրքի գումար և վճռով հաշվեգրվելիք տոկոսագումարները՝ համապատասխան ժամանակահատվածների համար։

Բռնագանձումը տարածել գրավադրված գույքի՝ Երևան քաղաքի Արաբկիր վարչական շրջանի Արղության փակուղի 4-րդ շենքի թիվ 21-րդ բնակարանի վրա վրա, ինչպես նաև բռնագանձել բռնագանձվող գումարի 5 տոկոսը՝ որպես կատարողական գործողությունների կատարման ծախս:

<<Կոնվերս Բանկ>> ՓԲԸ-ի գրության համաձայն 29․03․2019թ-ի դրությամբ պարտապանների պարտավորությունը բանկի հանդեպ կազմում է՝ 26․007,98 ԱՄՆ դոլար, ինչպես նաև 160․733,50 ՀՀ դրամ՝ որպես նախապես վճարված պետական տուրքի գումար։

Կատարողական գործողությունների ընթացքում պարզվել է, որ պարտապանին սեփականության իրավունքով պատկանող և գրաի առարկա հանդիսացող անշարժ գույքը բավարար չէ պահանջատիրոջ պահանջները բավարարելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**ՈՐՈՇԵՑԻ**

Կասեցնել՝ 19.04.2019թ. վերսկսված թիվ 04128329 և թիվ 04128335 կատարողական վարույթները 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել **www. azdarar. am** ինտերնետային կայքում.

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Ավագ հարկադիր կատարող,**

**արդարադատության մայոր Է․Ղազարյան**